pythainlp/thai_wikipedia_clean_20230101 huggingface dataset:
หลังจากได้ออกอัลบั้มร่วมกับวงลาโคนิคส์ และทางค่ายไนท์สปอตต้องหยุดดำเนินธุรกิจด้านเสียงเพลง มัมได้ออกงานเดี่ยวในเวลาต่อมาเป็นงานคัฟเวอร์เสียส่วนใหญ่ แต่มาดังอีกครั้งตอนที่ได้ร้องเพลง "เติมใจให้กัน" ซึ่งเป็นเพลงนำจากภาพยนตร์เรื่อง "พริกขี้หนูกับหมูแฮม" เมื่อปีพ.ศ. 2532 และในปี พ.ศ. 2549 ได้เป็นหนึ่งในกลุ่มศิลปินเรโทร ออกอัลบั้ม "Be My Guest" จำนวน 4 ชุด
และเมื่อวันที่ 21-22 พฤศจิกายน พ.ศ. 2552 ที่ CENTERPOINT PLAYHOUSE @ Central World ชั้น 8 มัมได้แสดงคอนเสิร์ตของตัวเองในชื่อ "MUM SHOW MAN COMEDY CONCERT" อีกด้วย
พระธาตุดอยทอง
รายชื่อพระธาตุเจดีย์
"หน้านี้เป็นรายชื่อพระธาตุเจดีย์ สำหรับความหมายดูที่ เจดีย์"
พระบรมธาตุและพระธาตุในภาคอีสาน.
พระธาตุเจดีย์อื่นๆ.
พระธาตุเจดีย์ที่สำคัญ และพระธาตุเจดีย์ที่กำลังก่อสร้างใหม่
พระธาตุโบราณและซากโบราณสถานของอดีตพระธาตุ
พระธาตุจำลอง
๑.วัดธาตุศรีเจริญ บ.ธาตุ ต.บ้านธาตุ อ.เพ็ญ
๒.พระธาตุนางเพ็ญ วัดเกาะแก้ว อ.เพ็ญ
๓.วัดหนองธาตุ (วัดหงสาวดี) บ.ดงขวาง ต.หายโศก อ.บ้านผือ
๔.วัดศรีธาตุประมัญชา (วัดป่าแมว) บ.หนองแจง อ.ศรีธาตุ จ.อุดรธานี
๕.วัดมหาธาตุเจดีย์ดอนแก้ว (พระธาตุดอนแก้ว) ต.กุมภวาปี อ.กุมภวาปี (สร้างสมัยพระธาตุพนม)
๖.วัดธาตุจอมศรี ต.แชแล อ.กุมภวาปี
๗.วัดพระธาตุหนองหมัด ต.ห้วยเกิ้ง อ.กุมภวาปี
๘.วัดมหาธาตุเทพจินดา (วัดพระธาตุบ้านเดียม) ต.เชียงแหว อ.กุมภวาปี (สร้างพร้อมพระธาตุดอนแก้ว)
๙.พระธาตุนาหลวง วัดศรีมหาธาตุ อ.หนองหาน
๑๐.พระมหาเจดีย์มงคล ต.บ้านจีต อ.กู่แกว
๑๑.พระธาตุเจดีย์ชินสีห์มิ่งมงคล วัดสว่างแสงจันทร์ ต.หนองเม็ก อ.หนองหาน
1.พระธาตุศรีสองรัก อ.ด่านซ้าย จ.เลย
2.พระธาตุสัจจะ อ.ท่าลี่
3.พระธาตุมะนาวเดี่ยว ต.อาฮี อ.ท่าลี่ จ.เลย
1. พระมหาเจดีย์ชัยมงคล วัดผาน้ำทิพย์เทพประสิทธิ์วนาราม อ.หนองพอก จ.ร้อยเอ็ด
1.พระมหาธาตุรัตนเจดีย์ศรีบุรีรัมย์ วัดเกาะแก้วธุดงคสถาน (วัดระหาน) ต.บ้านด่าน อ.บ้านด่าน จ.บุรีรัมย์ถาน
1.พระธาตุหนองบัว(เจดีย์พุทธคยาจำลอง) วัดพระธาตุหนองบัว อ.เมือง จ.อุบลราชธานี
พระธาตุจอมรุ่ง
วัดพระธาตุจอมรุ่ง
พระธาตุจอมรุ่ง สามารถหมายถึง
สมเด็จพระราชินีนาถเอลิซาเบธที่ 1
Switched Multi-Megabit Data Service
Switched Multi-Megabit Data Service (SMDS) ถูกออกแบบโดย Bell ในปี ค.ศ. 1991 เป็นเทคโนโลยีการเชื่อมโยงเครือข่ายแบบ WAN ที่ใช้ datagram การสลับ packet ที่มีความเร็วสูง ใช้ในการสื่อสารทั่วเครือข่ายข้อมูลสาธารณะ (PDNs) SMDS สามารถใช้อุปกรณ์เชื่อมโยงที่ทำจากทองแดง หรือเส้นใยนำแสง ช่วยให้เกิดความเร็ว 1.544 Mbps ทั่วบริเวณที่มีการถ่ายทอดสัญญาณดิจิตอล ระดับ 1 (DS-1) หรือ ความเร็ว 44.736 Mbps ทั่วบริเวณที่มีการถ่ายทอดสัญญาณดิจิตอล ระดับ 3 (DS-3) นอกจากนั้น หน่วยข้อมูล SMDS มีขนาดใหญ่เพียงพอที่จะรองรับ IEEE 802.3 IEEE802.5 และ ระบบต่อประสานข้อมูลแบบกระจายโดยใช้เส้นใยนำแสง (FDDI) ทั้งหมด
SMDS ได้รับการออกแบบมาสำหรับโปรแกรมประยุกต์ที่มีการส่งข้อมูลเข้าสู่ระบบอย่างไม่ต่อเนื่อง การใช้งานทั่วไปมักจะเป็นโครงสร้างของระบบเครือข่ายองค์กร (Enterprise Network)
ที่เชื่อมต่อระบบ LAN หลายแห่งเข้าด้วยกัน
อุปกรณ์ที่ประกอบขึ้นเป็นเครือข่าย SMDS ได้แก่
สถานที่ของลูกค้า (CPE) และ อุปกรณ์เครื่องส่ง ทำให้มีการเชื่อมต่อข้อมูลระหว่างสองเครือข่าย
องค์ประกอบเครือข่าย SMDS.
เครือข่าย SMDS ประกอบด้วยด้วยอุปกรณ์ที่สำคัญหลายชิ้นที่ใช้ในการให้บริการข้อมูลด้วยความเร็วสูง อุปกรณ์เหล่านี้ ได้แก่ อุปกรณ์เครื่องรับในสถานที่ของลูกค้า (CPE) อุปกรณ์เครื่องส่ง และ อุปกรณ์เชื่อมโยงเครือข่ายของ subscriber (SNI) CPE เป็นอุปกรณ์เครื่องรับปลายทางที่ลูกค้ามักเป็นเจ้าของและดูแล
CPE ประกอบด้วยอุปกรณ์เครื่องรับปลายทาง เช่น คอมพิวเตอร์เครื่องรับและคอมพิวเตอร์ส่วนบุคคล และ อุปกรณ์เชื่อมต่อ เช่น routers modems และ multiplexers ซึ่งบางครั้งมีอยู่ในอุปกรณ์เครื่องส่ง อุปกรณ์เครื่องส่ง MSDS มักประกอบด้วย switches WAN ที่มีความเร็วสูงที่ต้องเข้าได้กับข้อมูลจำเพาะ (specification) ของอุปกรณ์เครือข่ายบางอย่าง เช่น ข้อมูลจำเพาะที่ได้จากการวิจัยด้านสื่อสารของเบล (Bellcore)
ข้อมูลจำเพาะเหล่านี้เป็นตัวกำหนดการทำงานของเครือข่าย อุปกรณ์เชื่อมโยงเครือข่ายระหว่างเครือข่ายเครื่องส่งภายในองค์กร และ เครือข่ายเครื่องส่งทางไกล และเป็นอุปกรณ์เชื่อมโยงระหว่าง switches สองตัว ภายในเครือข่ายเครื่องส่งเดียว
SNI เป็นอุปกรณ์เชื่องโยงระหว่างอุปกรณ์เครื่องรับในสถานที่ของลูกค้า (CPE) และอุปกรณ์เครื่องส่ง อุปกรณ์เชื่องโยงนี้เป็นจุดสิ้นสุดเครือข่ายลูกค้า และเป็นจุดเริ่มต้นเครือข่ายของเครื่องส่ง หน้าที่ของ SNI คือทำให้เกิดเทคโนโลยีและการปฏิบัติงานของเครือข่ายเครื่องส่ง SMDS ที่โปร่งใสให้กับลูกค้า
โพรโทคอลที่เชื่อมต่อ SMDS.
โพรโทคอลที่เชื่อมต่อ SMDS (SIP) ถูกใช้ในการสื่อสารระหว่างระหว่างอุปกรณ์อุปกรณ์เครื่องรับในสถานที่ของลูกค้า (CPE) และ อุปกรณ์เครื่องส่ง SMDS SIP ให้บริการแบบไร้การเชื่อมต่อทั่วทั้งอุปกรณ์เชื่อมต่อเครือข่ายของ subscriber (SNI) ทำให้ CPE เข้าถึงเครือข่าย SMDS SIP เป็นไปตามมาตรฐาน IEEE 802.6 การเชื่อมต่อเครือข่ายสายรวมแบบกระจาย (DQDB) สำหรับถ่ายทอดสัญญาณไปทั่วระบบเครือข่ายระดับเมือง (MANs) การเชื่อมต่อเครือข่ายสายรวมแบบกระจาย (DQDB) ถูกเลือกให้เป็นพื้นฐานของ SIPเพราะเป็นมาตรฐานเปิดที่ช่วยทำให้เกิดลักษณะการให้บริการ SMDS ทั้งหมด นอกจากนั้น การเชื่อมต่อเครือข่ายสายรวมแบบกระจาย (DQDB) ยังถูกออกแบบมาให้เข้าได้กับมาตรฐานการถ่ายทอดสัญญาณของเครื่องส่งที่มีอยู่ในปัจจุบัน และ เข้าได้กับมาตรฐานที่กำลังกำหนดขึ้นสำหรับ Broadband ISDN (BISDN) ซึ่งช่วยทำให้การเชื่อมต่อเครือข่ายสายรวมแบบกระจาย (DQDB) สามารถทำงานร่วมกับ broadband video และ บริการทางด้าน video ต่างๆ
ลำดับชั้น ของ SIP.
SIP ประกอบด้วย สามระดับ SIP ระดับ 3 ทำงานที่ layer ย่อย Media Access Control (MAC) ของ layer ที่เชื่อมต่อข้อมูลของรูปแบบ OSI SIP ระดับ 2 ทำงานที่ layer ย่อย Media Access Control (MAC) ของ layerที่เชื่อมต่อข้อมูล SIP ระดับ 1 ทำงานที่ layer ที่เห็นได้จากภายนอกของรูปแบบ OSI
การเชื่อมต่อเครือข่ายสายรวมแบบกระจาย (DQDB).
การเชื่อมต่อเครือข่ายสายรวมแบบกระจาย (DQDB) เป็นโพรโทคอลในการสื่อสาร layer เชื่อมต่อข้อมูล ออกแบบมาให้ใช้ในเครือข่ายระบบเมือง (MANs) DQDB เป็นตัวกำหนดรูปแบบของเครือข่ายที่ประกอบด้วยการเชื่อมโยงเครือข่ายตามตรรกะซึ่งเชื่อมโยงระหว่างระบบหลายระบบ
กำหนดไว้ในมาตรฐาน IEEE 802.6 DQDB รายละเอียดการเชื่อมต่อเครือข่ายสายรวมแบบกระจายเพื่อเข้าสู่ระบบที่ปรากฏ มีเพียงการทำงานของโพรโทคอลที่มีการเชื่อมต่อเครือข่ายสายรวมแบบกระจาย (ใน SMDS และ SIP) ทั่วอุปกรณ์เชื่อมโยงเครือข่ายของผู้ใช้ (ใน SMDS ทั่ว SNI) การทำงานดังกล่าวแตกต่างจากการทำงานของโพรโทคอลที่มีการเชื่อมต่อเครือข่ายสายรวมแบบกระจาย ในลักษณะอื่น (ยกตัวอย่างเช่น การทำงนของโปรโตรคอลที่มีการเชื่อมต่อเครือข่ายสายรวมแบบกระจาย ระหว่างอุปกรณ์เครื่องส่งสัญญาณ ภายใน เครือข่ายข้อมูลโพรโทคอล (PDN) ในระบบ SMDS )
การเชื่อมต่อเครือข่ายสายรวมแบบกระจายเพื่อเข้าสู่ระบบประกอบด้วยองค์ประกอบพื้นฐานของเครือข่าย SMDS ดังนี้
โดยทั่วไป การเชื่อมต่อเครือข่ายสายรวมแบบกระจายเพื่อเข้าสู่ระบบ SMDS ถูกจัดเตรียมในโครงสร้างอุปกรณ์เครื่องรับในสถานที่ของลูกค้า (CPE) หนึ่งเครื่อง หรือ หลายเครื่อง โครงสร้างอุปกรณ์เครื่องรับในสถานที่ของลูกค้า (CPE) หนึ่งเครื่อง ประกอบด้วย switch หนึ่งตัวในเครือข่ายเครื่องส่งสัญญาณ SMDS และ สถานี เครื่องรับในสถานที่ของลูกค้า (CPE) หนึ่งสถานีที่สถานที่ใช้งานของ subscriber โครงสร้างอุปกรณ์เครื่องรับในสถานที่ของลูกค้า (CPE) ) ที่การเชื่อมต่อเครือข่ายสายรวมแบบกระจายหนึ่งเครื่อง ทำให้เกิดเครือข่ายย่อยสายรวมแบบกระจายสองเครือข่าย การสื่อสารเกิดขึ้นเพียงระหว่าง switch และเครื่องรับในสถานที่ของลูกค้า (CPE) หนึ่งเครื่องทั่วอุปกรณ์เชื่อมโยงเครือข่ายของ subscriber ( SNI) ในการเชื่อมต่อแบบอนุกรม เครื่องรับในสถานที่ของลูกค้า (CPE) จะไม่แย่งกันรับสัญญาณ เพราะไม่มีเครื่องรับ
ในสถานที่ของลูกค้า (CPE) เครื่องอื่นพยายามที่จะเข้ามาในเครือข่าย โครงสร้างภายนอกของ เครื่องรับในสถานที่ของลูกค้า (CPE) แบบหลายเครื่อง ประกอบด้วย switch หนึ่งตัวในเครือข่ายเครื่องส่งสัญญาณ SMDS และ เครื่องรับในสถานที่ของลูกค้า (CPE) ที่เชื่อมโยงกันหลายเครื่องในบริเวณที่ subscriber ใช้งาน (ทั้งหมดเป็นของ subscriber รายเดียว) สำหรับโครงสร้างภายนอกของ เครื่องรับในสถานที่ของลูกค้า (CPE) แบบหลายเครื่อง การสื่อสารระหว่างภายในระหว่างอุปกรณ์เครื่องรับในสถานที่ของลูกค้า (CPE) อาจเกิดขึ้นได้ โดยบางครั้งอาจเห็นได้จาก switch ที่ใช้กับ อุปกรณ์เชื่อมโยงเครือข่ายของ subscriber ( SNI) และ บางครั้ง อาจไม่เห็น
ในการต่อเชื่อมแบบอนุกรมโดยมีอุปกรณ์หลายชื้น จะทำให้เครื่องรับในสถานที่ของลูกค้า (CPE) แย่งกันรับสัญญาณ จึงจำเป็นต้องใช้สูตรคำนวณในการเรียงเชื่อมต่อเครือข่ายแบบกระจายซึ่ง ทำให้การเชื่อมต่อโครงสร้าง เครื่องรับในสถานที่ของลูกค้า (CPE) แบบหลายเครื่องมีความซับซ้อนมากกว่าการเชื่อมต่อโครงสร้าง เครื่องรับในสถานที่ของลูกค้า (CPE) แบบเครื่องเดียว
ระดับของข้อมูลที่เข้าสู่ระบบเครือข่าย SMDS.
ระดับของข้อมูลที่เข้าสู่ระบบเครือข่าย SMDS ช่วยทำให้เครือข่ายของ SMDS มีขอบข่ายข้อกำหนดในการเชื่อมโยงเครือข่ายและความสามารถของอุปกรณ์ที่กว้าง ระดับของข้อมูลที่เข้าสู่ระบบช่วยจำกัดอุปกรณ์เครื่องรับในสถานที่ของลูกค้า (CPE) ในเรื่องของระดับการโอนข้อมูลโดยเฉลี่ยหรือระดับข้อมูลที่สามารถรองรับได้ โดยการกำหนดระดับของข้อมูลที่สามารถโอนได้มากที่สุดและปริมาณข้อมูลระดับสูงสุดที่สามารถให้ทะลักเข้ามาได้ (คำว่า การระเบิด ในบริบทนี้ หมายถึง แนวโน้มของเครือข่ายในการที่จะเผชิญกับข้อมูลที่อาจเพิ่มขึ้นอย่างฉับพลัน) บางครั้งระดับของข้อมูลที่เข้าสู่ระบบเครือข่าย SMDS ถูกนำมาใช้ในแผนการบริหารสินเชื่อ
ในกรณีนี้ สูตรคำนวณแผนการบริหารสินเชื่อสามารถกำหนดและสืบค้นยอดคงเหลือในบัญชีสินเชื่อ สำหรับอุปกรณ์เชื่อมโยงของลูกค้าแต่ละราย
เมื่อแพ็คเก็ตถูกส่งเข้าไปในเครือข่าย ยอดคงเหลือในบัญชีสินเชื่อ จะลดลง โดยจะมีการให้สินเชื่อใหม่เป็นระยะจนถึงระดับสูงสุดตามที่กำหนดไว้
การบริหารสินเชื่อถูกนำมาใช้กับอุปกรณ์เชื่อมโยงสัญญาณดิจิตอล ระดับ 3 ( DS-3) เท่านั้น ไม่สามารถใช้ได้กับอุปกรณ์เชื่อมโยงสัญญาณดิจิตอล ระดับ 1 ( DS-1)
ระดับของข้อมูลที่เข้าสู่ระบบเครือข่าย SMDS ห้าระดับถูกนำมาใช้ในข้อมูลที่มีการส่งด้วยสัญญาณดิจิตอลระดับ 3 (ตามปริมาณข้อมูลที่สามารถรับได้) ปริมาณข้อมูลที่สามารถรับได้ คือ 4 10 16 25 และ 34Mbps
การอธิบายการสร้าง address ในเครือข่าย SMDS โดยสังเขป.
หน่วยข้อมูลโพรโทคอลSMDS เป็นตัวส่ง address ทั้งจากต้นทางและปลายทาง address ของ SMDS เป็นตัวเลข 10 หลัก คล้ายกับหมายเลขโทรศัพท์ในสมัยก่อนการสร้าง address ในเครือข่าย SMDS ทำให้เกิดการสร้าง address กลุ่มและคุณลักษณะเรื่องความปลอดภัย
Address กลุ่ม ของ SMDS ทำให้ address เดียวสามารถอ้างอิงกับอุปกรณ์เครื่องรับในสถานที่ของลูกค้า (CPE) หลายสถานีนี้ ซึ่งกำหนด address ของกลุ่มใน address ปลายทางของหน่วยข้อมูลโพรโทคอล (PDU) เครือข่ายจะสร้างสำเนา PDU ขึ้นมาหลายชุด ซึ่งจะถูกส่งไปยังสมาชิกทุกคนของงกลุ่ม address ของกลุ่มช่วยลดจำนวนของที่มาของเครือข่ายที่จำเป็นสำหรับการกระจายข้อมูล แก้ไข address และ ค้นหาที่มาของเครือข่าย
การสร้าง address ของกลุ่ม ในเครือข่าย SMDS คล้ายกับการทำ multicasting ในการเชื่อมต่อ LANs
SMDS มีคุณลักษณะในเรื่องความปลอดภัยสองลักษณะ ได้แก่ มี address ต้นทางที่ถูกต้องตามกฎหมายและมีการกรอง address การมี address ต้นทางที่ถูกต้องตามกฎหมายทำให้แน่ใจว่า address ต้นทางของหน่วยข้อมูลโพรโทคอล (PDU) จะถูกส่งไปยังอุปกรณ์เชื่อมโยง
เครือข่ายของ subscriber จากแหล่งกำเนิดข้อมูลนั้นอย่างถูกต้องตามกฎหมาย การมี address ต้นทางที่ถูกต้องตามกฎหมายช่วยป้องกันการนำ address ไปใช้ในทางผิดกฎหมาย ซึ่งการใช้เครือข่ายที่ไม่ถูกต้องตามกฎหมายย่อมหมายถึง address ต้นทางของอุปกรณ์ที่ผิดกฎหมาย การกรอง address ช่วยให้ subscriber สามารถติดตั้งเครือข่ายส่วนตัวที่ใช้จริง โดยแยกออกจากเครือข่ายที่ไม่พึงประสงค์ หาก address ใดไม่ได้รับอนุญาต หน่วยข้อมูลก็จะไม่ถูกส่งไป
คำศัพท์ของรูปแบบหน่วยข้อมูลโพรโทคอล เชื่อมต่อ SMDS ระดับ 3 ที่ใช้อ้างอิงในเครือข่าย SMDS.
bit ที่สำคัญที่สุดสี่ตัวเลขของ address ปลายทางได้แก่ ตัวเลข 0001 ( รหัสเมืองของอเมริกาเหนือที่กำหนดใช้ทั่วโลก) หมายเลข 40 bit ถัดไปเป็นรหัสตัวเลขฐาน 2 ของ address ในเครือข่าย SMDS ที่มีตัวเลข 10 ตัว bit ตัวท้าย 16 ตัว (สำคัญน้อยที่สุด) มักซ่อนอยู่กับตัวเลขอื่นๆ
ระดับ 2 ที่ใช้อ้างอิงในเครือข่าย SMDS.
ตัวเลข การตรวจสอบด้วยส่วนซ้ำซ้อนแบบวน (CRC) ของ Payload ไม่รวมถึงหน่วยข้อมูลที่มีการควบคุมการป้อนข้อมูลเข้าและข้อมูลการควบคุมเครือข่าย
ชูเกียรติ ศักดิ์วีระกุล (มะเดี่ยว) เกิดเมื่อวันที่ 15 มีนาคม พ.ศ. 2524 ที่จังหวัดเชียงใหม่ จบการศึกษาระดับมัธยมจากโรงเรียนมงฟอร์ตวิทยาลัย ระดับอุดมศึกษาจาก คณะนิเทศศาสตร์ ภาควิชาภาพยนตร์และภาพนิ่ง จุฬาลงกรณ์มหาวิทยาลัย
มีผลงานกำกับภาพยนตร์เรื่อง "คน ผี ปีศาจ", "13 เกมสยอง", "รักแห่งสยาม", "Home ความรัก ความสุข ความทรงจำ" และ "ดิว ไปด้วยกันนะ"
ชูเกียรติ เป็นคนเชียงใหม่โดยกำเนิด เป็นลูกคนสุดท้องในพี่น้อง 2 คน มีพี่สาว 1 คน ชื่อเล่นจริงๆ ชื่อว่า ปูเป้ มีคุณแม่เป็นครู พ่อทำอาชีพหลายอย่าง แต่เน้นเกี่ยวกับต้นไม้ ภูมิทัศน์ รับเหมาทำสวน ฐานะครอบครัวไม่แน่นอน ได้เข้าศึกษาที่ โรงเรียนมงฟอร์ตวิทยาลัย ตั้งแต่ชั้นประถม จนระดับชั้นมัธยม เขาได้แสดงความสามารถทางด้านดนตรีตั้งแต่ชั้น ม.3 โดยเคยแต่งเพลง ทั้งเนื้อร้องและทำนอง และเข้าห้องอัด ให้น้องโรงเรียนพระหฤทัย ได้ค่าจ้างเป็นของขวัญและบัตรคอนเสิร์ต และต่อมาได้เข้าศึกษาระดับชั้นอุดมศึกษาที่ คณะนิเทศศาสตร์ จุฬาลงกรณ์มหาวิทยาลัย พออยู่ชั้นปี 2 ได้เริ่มทำภาพยนตร์สั้นเรื่องแรก ชื่อเรื่อง บ้านเก่า และส่งไปประกวดที่มูลนิธิหนังไทย จนมาชั้นปีที่ 3 ปี 4 ทำหนังส่งอาจารย์เรื่อง ลมเยาวราช ได้อุ้ม สิริยากร และ สรพงศ์ ชาตรี มาร่วมเล่น เพราะพ่อของเพื่อนเป็นนักข่าว รู้จักกับดารา และสุดท้ายตอนจบทำหนังเรื่อง ลี้ เป็นภาพยนตร์ยาว ฉายที่สยาม ทำกับเพื่อนๆ รุ่นพี่ รุ่นน้อง
พอเรียนจบ แต่ยังไม่ได้รับปริญญา ก็มีนายทุนชวนไปกำกับหนังทุนต่ำ เรื่อง "คน ผี ปีศาจ" มีทุนให้ 5 ล้านบาท และทำรายได้กำไร ต่อมาได้ทำภาพยนตร์เรื่อง "13 เกมสยอง" เขียนบทร่วมกับเอกสิทธิ์ ไทยรัตน์ การ์ตูนนิสต์แถวหน้าเมืองไทย จากนั้นได้ไปช่วยเขียนบทให้กับ "บอดี้ ศพ #19" กำกับโดยปวีณ ภูริจิตปัญญา และตามด้วย "รักแห่งสยาม" ชูเกียรติยังช่วยแก้ไขบท และสคริปต์ อย่างภาพยนตร์เรื่อง "ช็อคโกแลต" ที่ช่วยแก้ไขตัวละครให้เห็นภาพมากขึ้น
"ยังหายใจ" ในอัลบั้ม RADIODROME ในวง The August Band
อ.บ้านหมี่
มาริโอ เมาเรอร์
เฌอมาลย์ บุณยศักดิ์
อาร์ต พอร์ตเตอร์
อาร์ต พอร์ตเตอร์ จูเนียร์ (Arthur L. 'Art' Porter, Jr.) (3 สิงหาคม พ.ศ. 2504 - 23 พฤศจิกายน พ.ศ. 2539) เป็นนักแซกโซโฟนชาวอเมริกัน เกิดที่เมืองลิตเติลร็อก อาร์คันซอ สหรัฐอเมริกา เป็นบุตรชายของ อาร์ต พอร์ตเตอร์ ซีเนียร์ นักเปียโนแจ๊สที่มีชื่อเสียง (พ.ศ. 2477 - 2536)
อาร์ต พอร์ตเตอร์ จูเนียร์ เริ่มเล่นดนตรีตั้งแต่อายุ 9 ขวบ โดยเป็นมือกลองในวงของบิดา เมื่อเข้าสู่วัยรุ่น จึงหันมาเล่นแซกโซโฟน และตั้งวงดนตรีของตัวเอง ชื่อ The Art Porter Trio เมื่ออายุ 16 ปี เขาถูกจับด้วยข้อหาเล่นดนตรีในคลับที่จำหน่ายสุรา ในขณะที่อายุยังไม่ถึงเกณฑ์ 21 ปี แต่ได้รับความช่วยเหลือจากบิล คลินตัน อัยการของรัฐอาร์คันซอในขณะนั้น ซึ่งเล่นดนตรีแจ๊สเป็นงานอดิเรก ซึ่งต่อมาได้รับเลือกตั้งเป็นประธานาธิบดีสหรัฐอเมริกา
ช่วงทศวรรษ 1980 อาร์ต พอร์ตเตอร์ ย้ายไปเล่นดนตรีที่ชิคาโก และเริ่มมีชื่อเสียง เขามีผลงานบันทึกเสียง 4 อัลบั้ม ในสังกัด เวิร์ฟ คือ
ในเดือนพฤศจิกายน พ.ศ. 2539 อาร์ต พอร์ตเตอร์ จูเนียร์ เดินทางมาร่วมเล่นดนตรีในงานเทศกาล Thailand International Jazz Festival ครั้งที่ 1 ที่ลานพระราชวังดุสิต ซึ่งจัดขึ้นเพื่อเทิดพระเกียรติในวโรกาสที่พระบาทสมเด็จพระปรมินทรมหาภูมิพลอดุลยเดช ครองราชย์ครบ 50 ปี หลังจากเล่นดนตรีในคืนสุดท้าย เขาและครอบครัวเดินทางไปพักผ่อนที่อ่างเก็บน้ำห้วยกระทะทอง (หรือ ห้วยกระทะแตก - วังน้ำเขียว) ดำบลศรีมงคล อำเภอไทรโยค จังหวัดกาญจนบุรี เกิดอุบัติเหตุเรือรั่วและคว่ำ อาร์ต พอร์ตเตอร์ จูเนียร์ จมน้ำเสียชีวิตเมื่อวันที่ 23 พฤศจิกายน พ.ศ. 2539 อายุ 35 ปี
ภายหลังการเสียชีวิต อาร์ต พอร์ตเตอร์ จูเนียร์ ได้รับคัดเลือกให้มีชื่ออยู่ในหอเกียรติคุณ ของรัฐอาร์คันซอ ไนปี พ.ศ. 2541
พงศ์พัฒน์ วชิรบรรจง
อนันดา เอฟเวอริ่งแฮม
Art Porter, Jr.
แผ่นเสียง
แผ่นเสียง คือวัสดุที่ก่อให้เกิดเสียง ทำจากวัสดุหลายชนิดและขนาด แผ่นเสียงที่เห็นน้อยมากคือ แผ่นเสียงกระดาษ
แผ่นเสียง/จานเสียงครั่ง.
แรกสุดเป็นกระบอกอัดเสียงเคลือบขี้ผึ้งแบบเอดิสัน ซึ่งในเมืองไทย (สยาม) ใช้บันทึกเพลงไทยเดิม ตั้งแต่ราวปลายรัชกาลที่ 4 ต่อมาเริ่มมีการบันทึกเสียงลง แผ่นครั่ง ในสมัยรัชกาลที่ 5 ส่วนใหญ่เป็นเพลงเรื่องบรรเลงด้วยวงปี่พาทย์ดึกดำบรรพ์ ที่กำลังได้รับความนิยมในสมัยนั้น ซึ่งมักไม่จบในหน้าเดียว จึงต้องบันทึกต่อกันเป็นชุดๆละหลายแผ่น
โดยทั่วไปมีขนาด 10-12 นิ้ว สปีด 78 รอบ/นาที บันทึกและเล่นกลับได้หน้าละไม่เกิน 3-5 นาที เนื่องจากมีลักษณะค่อนข้างหนาและหนัก ตกแตกง่ายอย่างจานกระเบื้อง บางทีจึงเรียกว่า จานเสียง คุณภาพเสียงออกทางแหลมแตกพร่ารวมทั้งเสียงรบกวนจากหัวเข็มโลหะที่ต้องคอยเปลี่ยนบ่อย
แผ่นครั่งในเมืองไทย ได้แก่ ปาเต๊ะ, อาร์ซีเอ วิคเตอร์ (ที่เรียกติดปากว่า ตราหมาหน้าเขียว,แดง,เหลือง ฯลฯ), พาร์โลโฟน, โคลัมเบีย, เดคก้า, บรันซวิค, แคปิตอล, ฟิลิปส์, เอ็มจีเอ็ม, เทพดุริยางค์, โอเดียน (ช้างคู่), ศรีกรุง (พระปรางค์วัดอรุณ), กระต่าย, อัศวิน, สุนทราภรณ์, มงกุฏ, เทพนคร, นางกวัก, วัวกระทิง, ค้างคาว, ลิง, หมี, นาคราช, หงษ์ (คู่ ), บางกอก, กามเทพ, เพชรสุพรรณ, กรมศิลปากร แผ่นที่ใช้เฉพาะในสถานี เช่น กรมโฆษณาการ (แผ่นดิบ) หรือจำหน่ายบางโอกาส เช่น เนรมิตภาพยนตร์ ฯลฯ
การผลิตจำหน่าย มีทั้งทำแผ่นเองในประเทศ และอีกส่วนหนึ่งส่งมาสเตอร์ไปทำแผ่นที่เมืองนอก โดยเฉพาะที่เมืองดัม ดัม ประเทศอินเดีย "(Dum Dum India)" ซึ่งเป็นที่ยอมรับกันทั้งในยุโรปและสหรัฐว่ามีมาตรฐานสูง คุณภาพเนื้อแผ่นดีที่สุด (และผู้ผลิตในเมืองไทยยังคงนิยมสั่งทำแผ่นจากที่นี่จนถึงยุคแผ่นลองเพลย์กับซิงเกิลในช่วงแรก) แต่จานเสียงครั่งที่สั่งทำจากต่างประเทศดังกล่าว บางชุดมาไม่ถึงเมืองไทยเนื่องจากประสบอุบัติเหตุในการขนส่งขณะเดินทางจมน้ำเสียหายหมด
แผ่นเสียงไวนิล.
อัลบั้มลองเพลย์.
ช่วงปี พ.ศ. 2491 บริษัทแผ่นเสียงโคลัมเบียในสหรัฐ พัฒนาแผ่นบันทึกเสียงชนิดใหม่ได้สำเร็จ เรียกว่า แผ่นเสียง/อัลบั้มลองเพลย์ (Long played record /album)" บางทีเรียก แผ่นเสียงไวนิล (Vinyl)" ตามชื่อพลาสติก คุณภาพดีที่ได้จากคาร์ไบด์ "(Carbide)"
แผ่นชนิดนี้ มีขนาดบาง เบา ตกไม่แตก คุณภาพเสียงทุ่มนุ่มนวลลุ่มลึกมากขึ้น สามารถลดเสียงรบกวนจากหัวเข็มลงเหลือเพียงเล็กน้อย และบรรจุเพลงเพิ่มขึ้นด้วยขนาด 12 นิ้ว สปีด 33 รอบเศษ/นาที ปกติบันทึกได้หน้าละ 20 นาทีเศษ (ราว 6-7 เพลง/หน้า)
ในต่างประเทศ ยังคงมีผลิตบ้างจำนวนจำกัดเฉพาะกลุ่มที่ชอบฟังเสียงจากแผ่นไวนิล ทำให้แต่ละอัลบั้มมีราคาสูง ส่วนประเทศไทยซึ่งเลิกผลิตแบบอุตสาหกรรมตั้งแต่ปี พ.ศ. 2535 เมื่อแถบบันทึกเสียงตลับ "(Cassette Tape)" เป็นที่นิยมมากขึ้นก่อนถึงยุคแผ่นซีดีเข้ามาแทนที่ตามลำดับ ปัจจุบันกำลังมีกระแสการกลับมานิยมแผ่นรูปแบบนี้อีกครั้ง ตั้งแต่ราวต้นทศวรรษ 2550 บริษัทค่ายเพลงต่างๆ ในเมืองไทยสั่งทำแผ่นจำนวนจำกัดจากโรงงานที่ญี่ปุ่น สหรัฐ และเยอรมนี อัลบัมเก่ามักใช้ภาพปกต้นฉบับเดิมสำหรับนักสะสม มีราคาจำหน่ายจากหลักร้อยในอดีตเป็นหลักพันบาทขึ้นไป พร้อมๆกับตลาดแผ่นเสียงไวนิลมือสองที่ขยายตัวอย่างรวดเร็วในศูนย์การค้าจนถึงตามสื่ออินเทอร์เน็ต
แผ่นซิงเกิล.
ปี พ.ศ. 2492 บริษัท อาร์ซีเอ วิคเตอร์ ทำแผ่นไวนิลขนาดเล็ก 7 นิ้ว สปีด 45 รอบ/นาที คุณภาพเสียงด้อยกว่าแผ่นใหญ่เล็กน้อย บันทึกได้หน้าละไม่เกิน 2 เพลง เรียกกันว่า แผ่นซิงเกิล "(Single)" มักใช้กับเพลงเด่นๆ ที่ตัดจากแผ่นลองเพลย์ เพื่อเผยแพร่ตามสถานีวิทยุ ก่อนวางจำหน่ายอัลบั้มเต็ม
แผ่นไวนิลทุกขนาดมีการผลิตต่อเนื่องยาวนานถึง 30 ปี ก่อนเข้าสู่ยุคใหม่ของการบันทึกเสียงด้วยระบบดิจิตอลบนแผ่นซีดี
แผ่นไวนิลในเมืองไทย ได้แก่ อาร์ซีเอ, โคลัมเบีย, เดคก้า, แคปิตอล, ฟิลิปส์, เอ็มจีเอ็ม, ศรีกรุง, กระต่าย, อัศวิน, สุนทราภรณ์, มงกุฏ, เคเอส (กมลสุโกศล), นางฟ้า (เมโทรแผ่นเสียง), สุพรรณหงษ์ (กรุงไทย), นิธิทัศน์, อีเอ็มไอ, จีเอ็มเอ็ม (แกรมมี่), อาร์เอส, อโซน่าร์ ฯลฯ รวมถึงแผ่นที่ใช้เฉพาะในสถานี วิทยุ อส. หรือจำหน่ายบางโอกาส เช่น กรมศิลปากร, ละโว้ภาพยนตร์ และ ทีวี 4 (ไทยทีวีช่อง 4) เป็นต้น
แผ่นเสียงเพลงไทยส่วนใหญ่นิยมทำเป็นอัลบั้มไวนิลขนาด 12 นิ้ว ส่วนแผ่นครั่งขนาด 10 นิ้ว ซึ่งมีเสียงรบกวนและดูแลรักษายาก ไม่เป็นที่นิยมทั่วโลกนานแล้ว
แอนดี้ เขมภิมุข
สำนักงานผู้อำนวยการใหญ่เพื่อการคุ้มครองพลเมืองยุโรปและปฏิบัติการการช่วยเหลือมนุษยธรรม
สำนักงานเพื่อความช่วยเหลือด้านมนุษยธรรมแห่งสหภาพยุโรป  สหภาพยุโรปเป็นผู้ให้เงินสนับสนุนโครงการความช่วยเหลือทางด้านมนุษยธรรมต่าง ๆ ที่ใหญ่ที่สุดในโลก ทั้งนี้ เงินช่วยเหลือที่คณะกรรมาธิการยุโรปซึ่งมีสำนักงานใหญ่ในกรุงบรัสเซลส์ และรัฐบาลของ 27 ประเทศสมาชิกสหภาพ ยุโรปให้รวมกันนั้น คิดเป็นมากกว่าร้อยละ 50 ของเงินช่วยเหลืออย่างเป็นทางการทั้งหมด โดยมีคณะกรรมาธิการยุโรปเป็นผู้รับผิดชอบบริหารเงินเกือบครึ่งหนึ่งของงบประมาณดังกล่าว สำหรับปี 2550 คณะกรรมาธิการยุโรปได้ให้การสนับสนุนโครงการด้านมนุษยธรรมเป็นเงินทั้งสิ้น 768 ล้านยูโร เพื่อช่วยเหลือผู้ประสบภัยจำนวนหลายล้านคนในกว่า 60 ประเทศ นอกสหภาพยุโรป
โครงการต่าง ๆ ที่อยู่ในการดูแลของคณะกรรมาธิการยุโรปนั้น ดำเนินการโดยสำนักงานเพื่อความช่วยเหลือด้านมนุษยธรรมแห่งสหภาพยุโรป หรือ ECHO โดยมีกรรมาธิการ หลุยส์ มิเชล เป็นผู้บริหารงาน การดำเนินการดังกล่าวรวมถึงการประเมินความจำเป็นทางด้านมนุษยธรรมในพื้นที่ที่ประสบภัยพิบัติ การจัดสรรเงินทุนสำหรับเครื่องสาธารณูปโภคและอุปโภคเช่น อาหาร ที่อยู่อาศัย การจัดหายา แหล่งน้ำ บริการด้านสาธารณสุข หรือการซ่อมแซมเร่งด่วน รวมทั้งการประเมินผลความช่วยเหลือที่ให้ไป นอกจากนี้ ECHO ยังให้เงินสนับสนุนกิจกรรมทางด้านการป้องกันรักษาชีวิต เช่น โครงการเตรียมความพร้อมในการรับมือภัยธรรมชาติ และการลดความเสี่ยงจากภัยธรรมชาติในพื้นที่ที่เสี่ยงต่อการเกิดภัยพิบัติอีกด้วย
ความช่วยเหลือนี้เป็นความช่วยเหลือที่ให้แก่ผู้ที่ได้รับผลกระทบ โดยไม่เลือกฝ่าย ไม่คำนึงถึงความแตกต่างทางเชื้อชาติ เผ่าพันธุ์ ศาสนา เพศ วัย สัญชาติ หรือแม้แต่ความเกี่ยวข้องทางการเมือง โดยให้ผ่านทางองค์กรที่เป็นพันธมิตรในการทำงานอันรวมถึงองค์กรพัฒนาเอกชน (NGO) จากยุโรปกว่า 200 องค์กร และหลายหน่วยงานในองค์การสหประชาชาติ และ องค์การกาชาด
นิรุตต์ ศิริจรรยา
คณะรัฐมนตรีไทย คณะที่ 22
คณะรัฐมนตรี คณะที่ 22 ของไทย (25 มิถุนายน พ.ศ. 2492 - 29 พฤศจิกายน พ.ศ. 2494)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการ ลงวันที่ 25 มิถุนายน พ.ศ. 2492
กรมขุนชัยนาทนเรนทร ผู้สำเร็จราชการแทนพระองค์ เป็นผู้ลงนามในประกาศ
เจ้าพระยาศรีธรรมาธิเบศ (จิตร์ ณ สงขลา) ประธานรัฐสภา เป็นผู้รับสนองพระบรมราชโองการ
รายชื่อคณะรัฐมนตรีคณะที่ 22 ของไทย.
ในวันที่ 28 มิถุนายน พ.ศ. 2492 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรีคณะที่ 22 ของไทย.
รัฐบาลแถลงนโยบายในสภาผู้แทนราษฎรมีการอภิปรายรวม 11 วัน และได้อภิปรายในวุฒิสภาอีก 3 วัน ต่อมาสภาผู้แทนราษฎรได้ลงมติ ให้ความไว้วางใจเมื่อวันที่ 29 กรกฎาคม พ.ศ. 2492
นโยบายของรัฐบาลคณะนี้ปรากฏใน หนังสือราชกิจจานุเบกษา พ.ศ. 2492 เล่ม 66 ตอน 39 หน้า 3422
การปรับปรุงคณะรัฐมนตรีคณะที่ 22 ของไทย.
คณะรัฐมนตรีมีการแต่งตั้งเปลี่ยนแปลงดังนี้
การสิ้นสุดของคณะรัฐมนตรีคณะที่ 22 ของไทย.
คณะรัฐมนตรีคณะนี้สิ้นสุดลง เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง และประกาศให้นำ รัฐธรรมนูญแห่งราชอาณาจักรไทย ฉบับลงวันที่ 10 ธันวาคม พ.ศ. 2475 กลับมาใช้ เมื่อวันที่ 29 พฤศจิกายน พ.ศ. 2494
สมพร หลงจิ
นายสมพร หลงจิ เกิดเมื่อวันที่ 19 กรกฎาคม พ.ศ. 2511 ที่ อ.กาญจนดิษฐ์ จ.สุราษฎร์ธานี ในครอบครัวชาวมุสลิม จบการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง และได้รับประกาศนียบัตรหลักสูตรผู้ประกอบการใหม่ จากจุฬาลงกรณ์มหาวิทยาลัย
มีประสบการณ์ทำงานเป็นสื่อมวลชนมาตลอด อยู่กับหลายสังกัด ทั้ง เดอะ เนชั่น, สยามโพสต์, พิมพ์ไทยและบิสิเนสไทย โดยเป็นสื่อที่วิพากษ์วิจารณ์การทำงานของรัฐบาลอย่างตรงไปตรงมา
ในปี พ.ศ. 2544 ได้ลงรับสมัครเลือกตั้ง ในเขต 35 กรุงเทพมหานคร คือ เขตบางขุนเทียน สังกัดพรรคชาติไทย แต่ไม่ได้รับการเลือกตั้ง
จากนั้นได้เข้าทำงานเป็นผู้จัดรายการวิทยุคลื่น เอฟ.เอ็ม. 92.25 เมกกะเฮิร์ซ ก่อนจะเข้าเป็นสมาชิกพรรคประชาราช ในปี พ.ศ. 2549 มีตำแหน่งเป็นรองโฆษกพรรคในระยะเริ่มต้นตั้งพรรค และย้ายเป็นสมาชิกพรรคมัชฌิมาธิปไตย ในปี พ.ศ. 2550 และในเลือกตั้งในปลายปี พ.ศ. 2550 ได้ลงรับสมัครอีกครั้ง สังกัดพรรคมัชฌิมาธิปไตย ในเขต 8 กรุงเทพมหานคร ซึ่งประกอบด้วย เขตสวนหลวง ประเวศ บางนา และพระโขนง แต่ไม่ได้รับการเลือกตั้ง
ชีวิตส่วนตัว สมรสเมื่อวันที่ 21 ตุลาคม พ.ศ. 2550 ปัจจุบันได้กลับมาจัดรายการวิทยุที่คลื่น เอฟ.เอ็ม. 92.25 เมกกะเฮิร์ซ อีกครั้ง และยังได้จัดรายการที่คลื่นปกป้องสถาบัน เอฟ.เอ็ม. 90.25 เมกกะเฮิร์ซ อีกด้วย
ถูกตัดสิทธิ์การเมือง 5 ปี เพราะเป็นกรรมการบริหารพรรมัชฌิมาธิปไตย และขณะนี้ จัดรายการ อยู่สถานีโทรทัศน์ ทีนิวส์ เรียนปริญญาโท เศรษฐศาสตร์การเมือง จุฬาลงกรณ์มหาวิทยาลัย
ผู้หญิง (อ่านว่า พู่-หฺยิง) หรือเรียกอีกอย่างหนึ่งว่า สตรี (อ่านว่า สัด-ตฺรี หรือ สะ-ตฺรี) คือมนุษย์เพศหญิง โดยมากมักใช้ในความหมายของผู้ใหญ่ แต่ก็มีความหมายถึงการระบุแยกแยะว่าเป็น มนุษย์เพศหญิง ไม่ว่าจะอายุเท่าไหร่ ผู้หญิงจะมีโครโมโซม XX ในขณะที่ผู้ชายจะมีโครโมโซม XY
ผู้หญิงในทางชีววิทยา อวัยวะเพศหญิงทำหน้าที่เกี่ยวกับการสืบพันธุ์ ในขณะที่ลักษณะทางเพศที่สองจะเกี่ยวข้องกับการดูแลเด็กและในบางวัฒนธรรมอาจรวมถึงการดึงดูดคู่ผสมพันธุ์ รังไข่จะทำหน้าที่ผลิตฮอร์โมนและสร้างเซลล์สืบพันธุ์ที่เรียกว่าไข่ เมื่อไข่ได้รับการปฏิสนธิจากเซลล์สืบพันธุ์เพศชาย (สเปิร์ม) แล้วมันจะกลายเป็นสิ่งมีชีวิตใหม่ มดลูกเป็นอวัยวะที่มีเนื้อเยื่อสำหรับปกป้องและให้อาหารตัวอ่อนและมีกล้ามเนื้อสำหรับการคลอด ช่องคลอดใช้สำหรับการร่วมเพศและการคลอด เต้านมพัฒนาจากต่อมเหงื่อเอาไว้สำหรับผลิตนม ซึ่งถือเป็นสารอาหารที่เป็นลักษณะพิเศษของสัตว์เลี้ยงลูกด้วยนม
หมู่เกาะลีวาร์ด
คณะรัฐมนตรีไทย คณะที่ 10
คณะรัฐมนตรี คณะที่ 10 ของไทย (7 มีนาคม พ.ศ. 2485 - 1 สิงหาคม พ.ศ. 2487)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการ ลงวันที่ 7 มีนาคม พ.ศ. 2485
คณะผู้สำเร็จราชการแทนพระองค์ ประกอบด้วย พระองค์เจ้าอาทิตย์ทิพอาภา พลเอก เจ้าพระยาพิชเยนทรโยธิน (อุ่ม อินทรโยธิน) และนายปรีดี พนมยงค์ ลงนามในประกาศ
รายชื่อคณะรัฐมนตรี คณะที่ 10 ของไทย.
ในวันที่ 10 มีนาคม พ.ศ. 2485 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรี คณะที่ 10 ของไทย.
คณะรัฐมนตรีแถลงนโยบายต่อสภาผู้แทนราษฎรเมื่อวันที่ 16 มีนาคม พ.ศ. 2485 และได้รับความไว้วางใจในวันเดียวกัน
คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2485 เล่ม 59 ตอน 18 หน้า 518
การปรับปรุงคณะรัฐมนตรี คณะที่ 10 ของไทย.
คณะรัฐมนตรีชุดนี้ได้มีการเปลี่ยนแปลง คือ
การสิ้นสุดของคณะรัฐมนตรี คณะที่ 10 ของไทย.
คณะรัฐมนตรีคณะนี้สิ้นสุดลง เนื่องจากสภาผู้แทนราษฎร ลงมติไม่อนุมัติ ร่างพระราชบัญญัติ อนุมัติพระราชกำหนดระเบียบบริหารราชการบริหารนครบาลเพชรบูรณ์ พุทธศักราช 2487 และ ร่างพระราชบัญญัติ อนุมัติพระราชกำหนดจัดสร้างพุทธบุรีมณฑล พุทธศักราช 2487
นายกรัฐมนตรีและคณะ จึงกราบถวายบังคมลาออกจากตำแหน่ง เมื่อวันที่ 24 กรกฎาคม พ.ศ. 2487
ยุทธนา มุกดาสนิท
ยุทธนา มุกดาสนิท (25 พฤษภาคม พ.ศ. 2495 - ) ศิลปินแห่งชาติประจำปี พ.ศ. 2560 ผู้กำกับภาพยนตร์ นักเขียน และนักเขียนบทละครเวทีและภาพยนตร์ อดีตกรรมการผู้จัดการบริษัท แกรมมี่ภาพยนตร์จำกัด ปัจจุบันเปิดโรงเรียนสอนการแสดง ชื่อ "บางกอกแอคเตอร์ส สตูดิโอ" และสร้างละครเวที
จบการศึกษาจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ มีผลงานครั้งแรกจากภาพยนตร์เรื่อง "ทองปาน" (2519) ผลงานส่วนมากมักมีเนื้อหาสะท้อนปัญหาสังคม